pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da en da da en da da en da da da da da nb en da da da da en da da de da da da da nb da da da da da en da da en da da en da da da nb en da nl da da en da da en da da en da da da da nb da da nl da da da sv da da pl da da en da da en da da da da da nb en da nl da da da da da it da da de da da da da da en da da en da da da da da en da da en da da da da da en da da da nb en nn da da da da nb nn da da da da da nb da nn da da da da nb nn nl da tr da en es en en
CPH PIX 2015 – Filmskribenten
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
CPH PIX 2015: To ugers forrygende filmfest er slut – tak for i år
CPH PIX 2015: Endnu et år på filmfestivalen CPH PIX er slut. Og endnu en gang er det med en række både foruroligende, intense, medrivende og hele vejen gode filmoplevelser rigere. Men en ting er selve filmene, for festivalen er for mig også festivalstemningen i Københavns biografer, det at snakke med andre festivalgæsterne og det at få udvidet sin filmiske horisont.
I år har jeg ganske vist ikke nået at se nær så mange titler som de foregående år, men gør nu heller ikke så meget, så succesraten på mine valg har været plusser hele vejen rundt. Og for mig handler det heller ikke om at se mest. Der er dem, der jo propper kalenderen fra dag til aften med film.
Det har jeg selv svært ved at kunne gøre, da jeg gerne vil have lidt luft i hovedet til at lade en film synke ind – og ja, luft i hovedet til at blive klar til næste film. Men der er mange forskellige måder at indtage CPH PIX på – eksempelvis har jeg i år også holdt mig til de almindelige visninger, selvom festivalen jo også udbyder andre oplevelse – så som debatter og filmvisninger på location.
Men det er nu tid til lige at kigge tilbage på små to uger med film i de københavnske biografer. Der har været flere højdepunkter. Blandt andet Midnight Movie Marathon, hvor der blev vist fire film i gyser og science fiction-land fra klokken 22:30. Jeg nuppede de første to – begge opture. Først den intense horrorfilm IT FOLLOWS, der fik frygten malet frem på lærredet. Efterfølgende TURBO KID, der med fortumlet 80’er-charme og low fi-effekter gjorde alt det rigtige for mig med sin postapokalyptiske fortælling.
Videre på festivalen var der også en iskold optur med japanske Takashi Miikes smukke, brutale og skræmmende spøgelsesfilm OVER YOUR DEAD BODY, der med sans for det rolige fortælletempo intenst byggede sin fortælling op frem mod den grufulde finale med både smukke og betændte skræktableauer. Så var der mere at grine af i franske Quentin Dupieux’ absurde komedie REALITY, hvor der var blå VHS-bånd i maven på vildsvin og mænd i rottekostumer.
Det groteske synes at følge mig på dette års CPH PIX, for er der noget Kevin Smiths TUSK er, så er det grotesk. Nå ja, og ulækker. Og sjov. Og alt for meget. Heldigvis på den gode måde. For selvfølglig er en film om en mand, der mod sin vilje opereres om til en hvalros en forrygende filmoplevelse. Det samme var den tempofyldte og vanvittige TOKYO TRIBE.
Manden bag er en af mine japanske favoritter, nemlig instruktør og vildbasse Shion Sono. Og TOKYO TRIBE er ét stort genremiskmask af den bedst tænkelige slags – action, drama, splatter, gangster, musical, komedie alt sammen tilsat japansk hiphop fra start til slut. Vild, voldsom og vanvittig. Et andet højdepunkt i år var den østrigske gyser GOODNIGHT MOMMY. En kold, kalkuleret og isnende godt fortalt chiller om to tvillinger og deres mor i et stort hus ude på landet.
Alt i alt kan jeg igen i år se tilbage på en festival med vildt gode oplevelser, hvor det både er blevet til film med gamle favoritter samt nye filmiske bekendtskaber, men hele vejen rundt en fornøjelse. Jeg ser allerede frem mod CPH PIX 2016 – og du bør gøre det samme. Så mange tak for i år og endnu en gang to uger i godt selskab med film fra hele verden i de københavnske biografer.
– Besøg CPH PIX på Facebook her og på deres site her.
– Læs mine 10 CPH PIX-filmanbefalinger her.
–  Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
CPH PIX 2015: De sidste film er set på dette års filmfestival, desværre
22. april 2015/i CPH PIX 2015 /af Bjarke Friis Kristensen
CPH PIX 2015: Det er altid en smule vemodigt, når den sidste film er rullet over lærredet under CPH PIX. Det er netop sket for dette års udgave af festivalen. Jeg har i år ganske vist ikke set nær så mange film som de foregående år, til gengæld har samtlige film været enten ok, gode eller fremragende oplevelser.
De sidste par film, jeg fik set var med sydkoreanske Kim Ki-duks brutale ONE ON ONE og kæmpe-hvepse-der-går-amok i STUNG. Men først lige Kim Ki-duk, der er en af mine favoritter. Heldigvis er han en produktiv herre, der har haft en film på plakaten hvert år de seneste par år og står blandt andet bag fremragende film som TE ISLE (der også blev vist på festivalen med en on location-visning gennem Københavns kanaler) samt FORÅR, SOMMER, EFTERÅR, VINTER… OG FORÅR, TOMME HUSE og PIETA.
Alle film, der pendulerer mellem det smukke og grumme. Med ONE ON ONE havde det grumme, brutale og menneskeligt forskruede overtaget. Man følger her en gruppe, der opsøger mændene bag drabet på en pige. En efter en torturres gerningsmændene på fæle måder. En fortælling om ondskab, hævn og magt samt fri vilje, moral og kærlighed. En tand for lang og med lidt for overfortalte pointer, men bestemt en både intens, knusende og omsluttende oplevelse.
Så var der noget mindre tungsind at finde i den splattede og herligt groteske creature feature STUNG, hvor en flok kæmpe hvepse pludselige spreder død, ødelæggelse og sjaskede kills til en fest på landet. Ja, simpelt og lige til. Her handler det om monstrene og drabene. Heldigvis leveres begge dele både veloplagt, vittigt og med medrivende overbevisning. For filmen benytter sig af hands on-effekter og undgår altså billigt udseende CGI-effekter.
Men hvor både kæmpe hvepse og splat spiller, så halter historien og karaktergalleriet desværre. Fortællingen er en smule vakkelvorn, hvor man må kigge et godt stykke efter nogle karakterer, der bliver mere end momentant interessante. Men desværre er vores helt og heltinde noget ferske, mens skurken får for lidt plads i fortællingen. Men på trods af det, så lever over overlever filmen i kraft af sine monstre, splat og ok sort humor. Men meget mere end en ok mellemvare bliver STUNG ikke. Men det er også helt ok.
– Besøg CPH PIX på Facebook her og på deres site her.
– Læs mine 10 CPH PIX-filmanbefalinger her.
–  Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
https://filmskribenten.dk/wp-content/uploads/2015/04/stung-pix-logo.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-04-22 14:06:012015-04-24 14:06:18CPH PIX 2015: De sidste film er set på dette års filmfestival, desværre
CPH PIX 2015: Filmfesten lakker mod enden, men der er stadig mange gode film at se
19. april 2015/i CPH PIX 2015 /af Bjarke Friis Kristensen
CPH PIX 2015: Selvom filmfestivalen snart slutter, nu på onsdag den 22. april, er der stadig masser af film, du kan nu at fange på dette års udgave af CPH PIX. Jeg har selv været i biografen stort set dagligt, siden festen startede den 9. april. Og jeg har da også stadig et par titler, jeg skal nå at fange, inden det hele slutter. Det bør du altså også gøre. Altså fange et par film på CPH PIX. Tjek også festivalens ekstravisninger her.
Her kan jeg anbefale dig at tjekke blandt andet den smukke og brutale hunde-tager-magten-dystopi WHITE GOD, found footage-creeperen CREEP med to mænd i en øde hytte eller Quentin Dupieux’ absurde og absurd sjove syrekomedie REALITY. Du kan også nå at se skramlet 80’er-charme og low fi-effekter med den postapokalyptiske TURBO KID, monster-action med kæmpehvepse, der går amok i STUNG eller årets gysersucces – den krybende klamme IT FOLLOWS med et helt forrygende tungt og angstfyldt synthesizer-score.
Jeg har også fanget den tempofyldte og vanvittige TOKYO TRIBE. Det er en af de film, jeg har set mest frem til på dette års festival, da manden bag er en af mine japanske favoritter, nemlig instruktør og vildbasse Shion Sono. Han står bag en af verdens absolut bedste film (ja, hele verden) ­– nemlig den komplet vanvittige og mere end blodige COLD FISH fra 2010, som jeg har haft fornøjelse af også at se på CPH PIX.
TOKYO TRIBE er ét stort genremiskmask af den bedst tænkelige slags – action, drama, splatter, gangster, musical, komedie alt sammen tilsat japansk hiphop fra start til slut. Filmen handler nemlig om en række forskellige bander i Tokyo og deres interne stridigheder, hvor store dele af historien rappes af den ene mere outrere, bizarre eller blot cool karakter efter den anden. Et underholdende, gakket og medrivende japansk konfettihorn.
Der var dog ikke meget farvefest eller feel good over den østrigske gyser GOODNIGHT MOMMY. En kold, kalkuleret og isnende godt fortalt chiller om to tvillinger og deres mor i et stort hus ude på landet. Efter en operation er moderens ansigt forbundet med hvidt gazebind, der kun føjer plusser til filmens creepyness-faktor. Hendes to sønner er heller ikke just begejstrede for deres mor og hendes bandager – eller iltre temperament.
Stille og roligt udruller filmen sin depraverede og engagerende fortælling om barndom, angst og forældrekomplekser, hvor min empati blev bragt i bølgegang, mens filmen krøb sig sikkert mod sin intense finale. Der vakles måske en kende i en enkelt scene, der med lidt billige tricks forsøger at øge spændingen, mens filmen fint kunne have ladet flere spørgsmål stå ubesvarede hen. Men uanset hvad, er GOODNIGHT MOMMY en skræmmende smuk og bare skræmmende oplevelse.
– Besøg CPH PIX på Facebook her og på deres site her.
– Læs mine 10 CPH PIX-filmanbefalinger her.
–  Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
https://filmskribenten.dk/wp-content/uploads/2015/04/tokyo-tribe-pix-logo.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-04-19 19:18:272015-04-19 19:37:18CPH PIX 2015: Filmfesten lakker mod enden, men der er stadig mange gode film at se
CPH PIX 2015: Halvvejs igennem filmfestivalen – og giv mig endelig meget mere, tak
16. april 2015/i CPH PIX 2015 /af Bjarke Friis Kristensen
CPH PIX 2015: Vi er nu lidt mere end halvvejs i festivalen, og jeg vil egentlig bare gerne have meget mere. Det hænger selvfølgelig sammen med, at der ved midtvejsmærket venter nogle virkeligt spændende film forude. Men også fordi, at jeg allerede har set en række virkelig godt film.
Godt nok har jeg ikke så mange film på mit program som de tidligere år, men det ændrer ikke på, at det altså indtil videre har været skønt med daglige ture i de københavnske biografer, hvor Empire på Nørrebro med sine store sæder og gode udsyn fortsat er favoritten. Det var også her, jeg satte mig til rette for at se en af festivalens for mit vedkommende ventede film, nemlig japanske Takashi Miikes både smukke, brutale og skræmmende spøgelsesfilm OVER YOUR DEAD BODY.
Over Your Dead Body
Men vanlig sans for det rolige fortælletempo og en hele vejen tiltagende intensitet smeltede virkelighed og grufuld fantasi sammen for de medvirkende i en teateropsætning med samuraier og ulykkelig kærlighed. Ja, filmens fantasi og virkelighed fuckede også medrivende med mig, mens den uundgåeligt brutale finale sparkede sig i gang med smukt tænkte og betændte skræktableauer.
Jeg satte mig igen til rette i Empires bløde sæder til spejdere-på-afveje-i-en-skov-horrorfilmen CUB. Delvist vellykket, delvist blodig og delvist sorthumoristisk – og bestemt en tur i biografen værd. For hvem kan ikke fornøje sig med unge spejdere, der terroriseres og dræbes af mystiske skikkelser i en skov? Nej vel, det kan alle. Desværre forfalder filmen til et par lidt lette plotløsninger undervejs, men det er stadig cool at se en mand blive dræbt af kombinationen bikube og pil.
Der blev skruet ned for den blodige gru, men i den grad op for syren med franske Quentin Dupieux’ REALITY. En grotesk, vanvittig og absurd sjov film. Præcis som forventet, da jeg tidligere har haft fornøjelsen af instruktørens film på CPH PIX, nemlig Wrong og Wrong Cops. I REALITY leges der, som titlen indikerer, med virkeligheden i en fortælling, hvor diverse folks skæbner krydser hinanden på uventet vis – og på tværs af drøm og virkelighed. Skørt og skønt.
I år kunne man også se filmuddannelsen Super16’s midtvejsfilm på festivalen. Jeg nuppede selv tre af dem – og tre vidt forskellige film. Først syret science fiction med en forkærlighed for 80’erne og liv i rummet med JEANNE D’ARC, så melankolske, men også morsomme fortælling om en enkes liv efter sin mands død med ENKEBAL og hårdkogt bankrøverfilm med KING, der intenst satte pulsen op på mig med sin stramt fortalte film. Kapow.
Og så blev det tid for en af festivalens vel nok mest groteske film – på den der væmmelige, blodige og komplet vanvittige måde. Godt nok er Kevin Smith nok mest kendt for komedier som Clerks, Dogma og Mallrats, men med TUSK giver han los for horroren, men absolut ikke uden at have humoren med. Den er blot begsort. Men det er klart nok, når filmen handler om en mand, der vil lave sin egen hvalros ud af en anden mand. Ja, den er god nok. Og ja, filmen er virkelig også god. Og ulækker. Og sjov. Og alt, alt for meget. Ja, det er en klar anbefaling.
– Besøg CPH PIX på Facebook her og på deres site her.
– Læs mine 10 CPH PIX-filmanbefalinger her.
–  Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
https://filmskribenten.dk/wp-content/uploads/2015/04/TUSK-pix-logo.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-04-16 15:31:322015-04-16 15:31:32CPH PIX 2015: Halvvejs igennem filmfestivalen – og giv mig endelig meget mere, tak
CPH PIX 2015: Så er filmfestivalen for alvor skudt i gang
15. april 2015/i CPH PIX 2015 /af Bjarke Friis Kristensen
CPH PIX 2015: Den vanlige følelse af forventnings glæde, nysgerrighed og spænding har som de forgående år sat sig i min krop. Ja, dette års CPH PIX er for alvor i gang. Det betyder selv sagt også, at jeg har set de første film, hvilket overvejende har været positive filmoplevelser. Dem kommer jeg til lige om lidt. For godt nok er hjertet i CPH PIX filmene, men der er mere til festivalen end filmene.
Her mener jeg ikke alle de andre oplevelser, CPH PIX også byder på – så som at se film on location, debatter og instruktørbesøg. Nej, jeg taler om den der festivalfølelse, der indtager byens biografer og hos mig afføder en næsten helt berusende følelse af generel nysgerrighed på film – samt dem, jeg skal se.
Jeg har derfor også en anderledes følelse i maven, end når jeg ellers går i biografen. Det hænger helt sikkert også sammen med, at man under sådan en festival kan se film på det store lærred, som ellers aldrig ville komme i nærheden af de danske biografer. Her er det ingen hemmelighed, at det for mit vedkommende blandt andet betyder udbuddet af skrækfilm og science fiction.
Startskuddet til CPH PIX 2015 lød for mit vedkommende med den ungarske WHITE GOD. En flot, men desværre også uforløst film, hvor en stor flok hunde i Budapest bliver trætte at menneskenes pis og indtager byens gader. Groft sagt. For ja, det er den slags film, der taler i metaforer. Det handler nemlig slet ikke om, hvor synd det er for hunde i fangenskab, men om ulighed, magt og bare sådan generelt om verdens uretfærdighed.
Filmen byder på nogle vilde scener, hvor jeg gang på gang spekulerede på, hvordan pokker de har fået orkesteret alle de hunde. Jeg blev bare aldrig for alvor grebet af filmen, hvor en pige og hendes fraværende far udgør den menneskelige midte for dramaet. Filmen ender med at slæbe sig en smule mat frem mod finalen. Den er til gengæld også intens, men desværre tynget af den forudgående langtrukne spilletid. Vuf.
Og så løb jeg ellers ind i en række skrækfilm af meget forskellig art. Først i found footage-genren, der tilsyneladende bare ikke vil dø (no pun intended.). Men det håndholdte greb fungerede virkelig godt i den amerikanske CREEP. En solid lille omgang gru, hvor en fotograf har sagt ja til jobbet at filme en mands hverdag. Det foregår langt ude i en hytte i en stor skov, naturligvis.
Manden har nemlig kræft og vil derfor foreviges, så hans ufødte barn kan lære ham at kende, når nu han er død inden, han når at blive far. Dette er begyndelsen på et psykologisk spil mellem de to mænd, hvor udfaldet måske ikke just overrasker, mens filmen også er lidt for glad for billige jump scares. Men det er effektivt fortalt, og så bærer Mark Duplass som den kræftramte mand filmen hele vejen med lige dele charme, creepyness og uforudsigelighed.
Der var i år arrangeret en Midnight Movie Marathon, hvilket indebar fire film i gyser og science fiction-land, hvor den første ramt lærredet 22:30. Det var selvfølgelig svært at modstå. Sådan var der heldigvis også mange andre, der havde det. Så i en godt fyldt sal i Empire blev natten skudt i gang med den skamroste og fremragende overnaturlige gyser IT FOLLOWS, der efter en kort pause blev fugt af science fictionkærlighed med den skramlede TURBO KID.
Jeg nuppede dog kun disse to film, inden jeg kapitulerede. Men det af natten, jeg fik med var forrygende. Både filmene, men også midnatsstemningen i salen. Også så er det jo altid hyggeligt at snakke med andre (gyserglade) festivalgæster og noget af det, der gør, at CPH PIX før den der festivalfølelse. IT FOLLOWS er da også allerede en succes på CPH PIX med udsolgte sale og en ekstravisning.
Det forstår jeg godt. For det er en intens film, der med et dundrende synthscore og en stemningsbåret tilgang til gyset, fik frygten malet frem på lærredet, hvor en mystisk og dødelig kraft forfølger vor stakkels hovedperson. Så selvom her er et par ujævnheder i fortællingen, ændrer det ikke på, at det er en af bedste og mest dragende skrækfilm, jeg har set i nyere tid.
Og så var der TURBO KID, der med fortumlet 80’er-charme og low fi-effekter hensatte den fyldte sat til en postapokalyptisk fremtid, der kunne være affødt af Mad Max-filmene. Her kommer en ung knægt på sin BMX-cykel og hans veninde og at toppes med en grum bande. Det afføder både grotesk blodige drab og sort humor, hvor en kærlighed til genren, til vold og BMX-cykler gennemsyrer filmen.
– Besøg CPH PIX på Facebook her og på deres site her.
– Læs mine 10 CPH PIX-filmanbefalinger her.
–  Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
https://filmskribenten.dk/wp-content/uploads/2015/04/turbo-kid-pix-logo.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-04-15 10:49:182015-04-15 11:38:34CPH PIX 2015: Så er filmfestivalen for alvor skudt i gang
CPH PIX 2015: 10 film, du skal se på filmfestivalen
10. april 2015/i CPH PIX 2015 /af Bjarke Friis Kristensen
CPH PIX 2015: Du kan ligeså godt forberede dig på at skulle tilbringe en god del af din tid i biografen de kommende ugers tid. I hvert fald, hvis du er i København. For fra den 9. til den 22. april indtager filmfestivalen CPH PIX de københavnske biografer.
Vanen tro kan du kaste dig over et væld af titler fra hele verden, hvor du uden tvivl kan finde noget, der tænder noget i dig. Her finder du nemlig alt fra voldsomme krigsfilm til stille dramaer videre til voldsom horror og absurde komedier samt alt derimellem og mere til.
Ja, der er altså meget at gå løs på. Men hvordan pokker skal du så vælge hvilke film, du vil se, når der er mere end 150 titler på programmet? Jo, du sætter dig ned og læser festivalens program igennem. Udover filmvisningerne er der desuden også både koncerter, events med mere, mens der vanen tro også dukker både instruktører og skuespillere op.
Men skulle du have svært ved at manøvrere i det store udbud, anbefaler jeg her 10 titler, du skal se. Eller i hvert fald meget grundigt overveje at se.
– Læs mere om CPH PIX og de mange film på deres site her og på Facebook her.
TOKYO TRIBE (instr. Sion Sono | Japan | 2014 | 116 min.)
Den japanske instruktør og vildbasse Sion Sono er en af mine personlige favoritter. Blandt andet fordi, han har lavet en af verdens absolut bedste film – den komplet vanvittige og mere end blodige Cold Fish fra 2010. Men se også lige Suicide Club, Love Exposure og Guilty of Romance.
Det giver sig selv, at du skal se hans nyeste film, Tokyo Tribe, der beskrives som en hiphop-musical, der involverer både kung fu, sværd og blod, der sprøjter. En tiltalende kombination, der lyder til at lade Sion Sono udfolde sig på vanlig anarkistisk måde. Nej, der er absolut ingen grund til ikke at glæde sig.
REALITY (instr.: Quentin Dupieux | Frankrig, Belgien | 2014 | 87 min.)
Der venter uden tvivl endnu en både grotesk, vanvittig og absurd sjov film, når den franske instruktør Quentin Dupieux igen indtager CPH PIX. Jeg har haft fornøjelsen af både Wrong og Wrong Cops på foregående festivaler og nu gælder det så Reality.
Og hvad mere end en ”falleret b-gyserinstruktør, en mand med tilbagevendende cross dressing-mareridt og en eksemramt tv-kok i rottekostume” har du brug for, for at indlæse billet til filmen? Nej vel. Kom så af sted.
ONE ON ONE (instr. Kim Ki-duk | Sydkorea | 2014 | 122 min.)
Personligt behøver jeg ikke vide andet, end at det er Kim Ki-duk, der står bag filmen førend, at jeg har besluttet mig for, at det er en film, jeg skal se. Den sydkoreanske auteur står nemlig bag fremragende film som Te Isle (den vises desuden på festivalen med en on location-visning gennem Københavns kanaler), Forår, sommer, efterår, vinter … og forår, Tomme huse og Pieta.
Både smukke og grumme film, der elegant og indtagende tager hånd om tabuer og forbudte følelse. Du ved, småting som voldtægt, incest og utroskab. Og med One on One lader det til, at Kim Ki-duk er i sit grumme humør med mord og ondskab i brutal forening. Den glæder jeg mig selvfølgelig til. Du bør gøre det samme.
TURBO KID (instr. Anouk Whissell, François Simard, Yoann-Karl Whissell | Canada, New Zealand 2015 | 95 min.)
Det af de bedste indslag i ABC’s of Death fra 2011 er T Is for Turbo. Nu er folkene bag den nostalgitrippede og 80’er-indbydnede kortfilm klar med en spillefilm, der byder på samme indbydende kombination af 80’er-science fiction, blodsprøjtende action og synthesizere.
Eller ”Mad Max møder Hobo With a Shotgun”, som programmet skriver. Med andre ord, så lader det til, at Turbo Kid kommer til at stå for en af dette års mest underholdende, kulørte og VHS-elskende filmoplevelser. Jeg har i hvert fald uden tøven sikret mig en plads i biografen.
OVER YOUR DEAD BODY (instr. Takashi Miike | Japan | 2014 | 93 min.)
Okay, er der noget, som jeg virkelig kan blive godt gammeldags skræmt af, så er det spøgelser – og skal være døden nær på grund af angst, så er japanske spøgelser den rette vej for mig. Derfor lyder Takashi Miikes nyeste film til at være det helt rette afsæt for grusomme mareridt.
Den yderst produktive japaner er nemlig med Over Your Dead Body tilbage i horrorland med en spøgelseshistorie. Han har tidligere blandt andet givet dig mareridt med Visitor Q og Ichi te Killer, men den alsidige filmskaber har også gjort sig inden for blandt andet gangster-, action- og komedie-genren. Men uanset genre, så er Takashi Miike altid værd at gå i biografen for.
A HARD DAY (instr. Kim Seong-hun | Sydkorea | 2014 | 111 min.)
Hvis du kun skal se én sydkoreansk actionthriller på CPH PIX i år, så er A Hard Day et virkelig godt bud. Jeg ser i hvert fald frem til både hårdkogte politifolk, skududvekslinger og onde skurke.
Og helt ærligt, hvem kan stå for programmets beskrivelse?: ”Blandingen af sort humor, bidende kritik og nervepirrende spænding er sjældent set så elegant udført.” Det kan jeg ikke og ser bestemt frem til en tur til Sydkorea.
I ORIGINS (instr. Mike Cahill | USA | 2014 | 113 min.)
Hvis du har set Mike Cahills smukke science fiction-film Another World fra 2011, er du uden tvivl også klar til at indløse billet til hans nye film, I Origins. Det er en film, der sætter den evigt tilbagevendende diskussion om religion versus videnskab stævne. Og hvem vil ikke gerne lige sætte den diskussion stævne?
Præcis, det vil vi jo alle. Men er det ikke helt nok for dig, så kan jeg fortælle, at rollelisten byder på blandt andre Michael Pitt som biologen Ian Gray, mens Astrid Bergès-Frisbey spiller hans love interest og Brit Marling hans kollega.
IT FOLLOWS (instr. David Robert Mitchell | USA | 2014 | 97 min.)
Det kan godt tyde på, at dette er skrækfilmen, der kommer til at blive husket som årets skrækfilm på dette års CPH PIX. Den amerikanske gyser flyver i hvert fald til København på en bølge af lovprisninger og horror-hype.
Du må selv læse dig til, hvad den handler om. Men som det jo ofte er tilfældet, så er det nok også bedst bare at gå ind til filmen uden nogen anden viden, end at filmen hedder It Follows. Det har jeg i hvert fald tænkt mig at gøre.
STUNG (instr. Benni Diez | Tyskland/USA | 2014 | 85 min.)
Der er ikke noget, der slår en virkelig veloplagt creature feature med splat, humor og grumme monsre. Og det er præcis, hvad jeg er sikker på, Stung leverer. Det er i hvert fald, hvad både internettet fortæller mig. Og det vælger jeg så at stole blindt på.
Men egentlig behøver jeg slet ikke internettets positive omtaler, for jeg er alene solgt ved udsigten til, at filmen lader en flok kæmpehvepse sprede skræk og rædsel med disse flyvende monstre og de stakkels ofre. Bring in on!
TUSK (instr. Kevin Smith | USA | 2014 | 102 min.)
De fleste forbinder nok den amerikanske filmskaber og tegneseriefan Kevin Smith med komedier som Clerks, Dogma og Mallrats. Men, at han kan andet og mere end at lave velskrevne komedier, beviste han allerede med den intense thriller Red State. En brutal historie om en gruppe fundamentalistiske kristne, der ikke er bange for at bruge automatvåben.
Kevin Smith slipper ganske vist ikke helt komedien med Tusk, der er en både bizar, ubehagelig og kulsort horrorkomedie, hvor den absurde kombination af hvalros og mand står centralt for den forskruede film. Jeg glæder mig.
– Besøg også Filmskribenten på Facebook her.
– Mine skriverier fra CPH PIX 2010, 2011, 2012, 2013 og 2014.
https://filmskribenten.dk/wp-content/uploads/2015/04/cph-pix-10-anbefalinger-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-04-10 15:16:282015-04-10 15:16:46CPH PIX 2015: 10 film, du skal se på filmfestivalen
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme